Andrus Kivirähkist ja tema tuumakatest religiooni alastest  tõdemustest ei maksa rääkidagi. Ja enneäe imet, neid avaldatakse, avaldatakse kõrvuti Toomas Pauli ja mõne teisegagi kes ehk usuasjust tõesti midagi taipab. Eks ta natuke piinlik ole aga midagi pole parata sest eks see keda avaldatakse peegeldab omakorda avaldajate endi ehk toimetajate taset. Paraku põeb suurem osa meist seda haigust mida minu meelest võiks ehk Murutari sündroomiks nimetada. Ega seda olegi raske kokku võtta. See on seesama tunne mis ajas Tõe ja Õiguse neljandas osas Tammsaare poolt kirjeldatud  stseenis härra Köögertali koos kogu oma seltskonnaga üles teisele korrusele kõikidele seda näitama kuidas ta alumise korruse kroonlühter korrus kõrgemal kinnitatud on. See on seesama sündroom mille loomeinimene küll tõusiku juures ära tunneb, ehkki ta ise sageli sama reha otsas tallub.